Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2002/C 133/11)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/04/01

Κράτος μέλος: Γερμανία

Περιφέρεια: Κάτω Σαξονία - Landkreis Friesland

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία του Landkreis Friesland σχετικά με τη χορήγηση ενισχύσεων για την ενίσχυση μεμονωμένων επιχειρήσεων

Νομική βάση: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt, S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt, S. 382)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 409000 EUR

Μέγιστη ένταση ενίσχυσης: Το σύνολο του Landkreis Friesland περιλαμβάνεται στον εγκεκριμένο από την Επιτροπή εθνικό χάρτη ενισχύσιμων περιοχών.

Η ενίσχυση ανέρχεται:

- για μικρές επιχειρήσεις, το πολύ μέχρι 25 %,

- για επιχειρήσεις μεσαίου μεγέθους, το πολύ μέχρι 17,5 %,

των επιλέξιμων επενδυτικών δαπανών.

Πρέπει να τηρούνται οι κανόνες σώρευσης

Ημερομηνία εφαρμογής: Από 1η Ιουνίου 2001

Διάρκεια χορήγησης του καθεστώτος ή της μεμονωμένης ενίσχυσης: 1 Ιουνίου 2001 έως 31 Δεκεμβρίου 2006

Στόχος της ενίσχυσης: Η ενίσχυση υποστηρίζει την ανταγωνιστικότητα και την προσαρμοστικότητα μικρών και μεσαίου μεγέθους επιχειρήσεων του Landkreis Friesland, παρέχει κίνητρα για τη δημιουργία νέων και την εξασφάλιση υφιστάμενων θέσεων απασχόλησης και, ως εκ τούτου, έχει θετική διαρθρωτική επίδραση.

Η ρύθμιση δεν καλύπτει ενισχύσεις διάσωσης και αναδιάρθρωσης προβληματικών επιχειρήσεων (κατά την έννοια των κατευθυντήριων γραμμών για τις κρατικές ενισχύσεις για τη διάσωση και αναδιάρθρωση προβληματικών επιχειρήσεων: ΕΕ C 288 της 9.10.1999).

Ενισχύονται τα εξής είδη επενδύσεων:

- συγκρότηση παραγωγικής μονάδας,

- επέκταση παραγωγικής μονάδας, εφόσον ο αριθμός των μονίμων θέσεων πλήρους απασχόλησης αυξάνεται εξαιτίας της επένδυσης κατά 15 %,

- ορθολογιστική οργάνωση, διαφοροποίηση ή εκσυγχρονισμός παραγωγικής μονάδας, εφόσον αυτό εξυπηρετεί τη συνέχιση των δραστηριοτήτων της μονάδας και στην εξασφάλιση της πλειοψηφίας των θέσεων απασχόλησης,

- αγορά παραγωγικής μονάδας απειλούμενης με κλείσιμο, εφόσον πραγματοποιείται υπό τους κανόνες της αγοράς.

Οι νέες θέσεις απασχόλησης που δημιουργούνται με την ενίσχυση πρέπει να διατηρηθούν τουλάχιστον επί μια διετία μετά την καταβολή της επιδότησης.

Η ενίσχυση λαμβάνει τη μορφή επενδυτικών επιδοτήσεων.

Επιλέξιμα προς ενίσχυση είναι όλα τα αποσβέσιμα πάγια ενσώματα και ασώματα περιουσιακά στοιχεία

Οικείοι οικονομικοί τομείς: Αίτηση δύνανται να υποβάλουν ΜΜΕ του παραγωγικού, βιοτεχνικού και εμπορικού τομέα, του ξενοδοχειακού τομέα, του τομέα παροχής υπηρεσιών και ελεύθεροι επαγγελματίες με έδρα στο Landkreis Friesland.

Απαγορεύεται η ενίσχυση επιχειρήσεων που ανήκουν σε ευαίσθητους τομείς

Επωνυμία και διεύθυνση της επιδοτούσας αρχής: Landkreis Friesland Lindenallee 1 D - 26441 Jever

Άλλες πληροφορίες: κ. Schnieder Τηλ. (044-61) 91 93 08 Φαξ (044-61) 91 98 86 E-mail: F.Schnieder@friesland.de

Αριθμός ενίσχυσης: XS/09/01

Κράτος μέλος: Ιταλία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις για τη βελτίωση του περιβάλλοντος και της ασφάλειας κατά των ατυχημάτων σε ειδικά λατομεία

Νομική βάση: Legge 23 dicembre 2000, n. 388 - art. 114, comma 4

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το συνολικό ετήσιο ποσό των πιστώσεων που προϋπολογισμού είναι ίσον με 4131655 EUR για το 2001 και 7746853 EUR για τα έτη 2002 και 2003. Η προγραμματιζόμενη ετήσια δαπάνη προβλέπεται να είναι ίση με περίπου 12 εκατομμύρια EUR για την πρώτη προκήρυξη διαγωνισμού που θα λήξει το 2002, και περίπου με 7,70 εκατομμύρια EUR για την επόμενη προκήρυξη το 2003

Μέγιστη ένταση ενίσχυσης: Η ενίσχυση, υπολογισμένη σε ποσοστό των επιλέξιμων επενδυτικών δαπανών δεν θα μπορεί να έχει ένταση ανώτερη του 15 % για τις μικρές επιχειρήσεις και 7,5 % για τις μεσαίες επιχειρήσεις.

Για τις επενδύσεις που πραγματοποιούνται στις μειονεκτικές περιοχές του άρθρου 87 παράγραφος 3 στοιχείο γ), η μεικτή ένταση ενίσχυσης, αναφερόμενη στις επιλέξιμες επενδυτικές δαπάνες, μπορεί να ανέλθει ως εξής:

>ΘΕΣΗ ΠΙΝΑΚΑ>

Για τις επενδύσεις που πραγματοποιούνται στις περιοχές του άρθρου 87 παράγραφος 3 στοιχείο α), η μεικτή ένταση ενίσχυσης, αναφερόμενη στις επιλέξιμες επενδυτικές δαπάνες, μπορεί να ανέλθει ως εξής:

>ΘΕΣΗ ΠΙΝΑΚΑ>

Ημερομηνία εφαρμογής: Η ενίσχυση θα μπορεί να χορηγηθεί μετά τη δημοσίευση, πιθανώς τον Οκτώβριο 2001, της προκήρυξης του διαγωνισμού στην Ιταλική Επίσημη Εφημερίδα

Διάρκεια χορήγησης του καθεστώτος ή της μεμονωμένης ενίσχυσης: Δεκέμβριος 2005

Στόχος της ενίσχυσης: Βελτίωση του περιβάλλοντος και αύξηση του επιπέδου ασφαλείας κατά των ατυχημάτων μέσω αναδιάρθρωσης και διαρθρωτικής τροποποίησης του χώρου εργασίας με προγράμματα ιδιαίτερης αξίας και ποιότητας

Οικείοι οικονομικοί τομείς: Εξορυκτική βιομηχανία - Εξόρυξη διακοσμητικών λίθων (κωδικοί ISTAT 1991: 14.11.1)

Επωνυμία και διεύθυνση της επιδοτούσας αρχής: Ministero delle attività produttive - Direzione generale per il coordinamento degli incentivi alle imprese Via del Giorgione 2B I - 00147 Roma

Αριθμός ενίσχυσης: XS/16/01

Κράτος μέλος: Ισπανία

Περιφέρεια: Κοινότητα της Μαδρίτης

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Σχέδιο ενίσχυσης και ανταγωνιστικότητας των ΜΜΕ στην Κοινότητα της Μαδρίτης

Νομική βάση: Orden n° 4836/2001, de 21 de junio, de la Consejería de Economía y Empleo, por lo que se establece el régimen de ayudas y el sistema de gestión del plan de consolidación y competitividad de la pequeña y mediana empresa (PYME) en la Comunidad de Madrid (Boletín Oficial de la Comunidad de Madrid n° 150 del 26 de junio de 2001).

Παρατηρήσεις:

Αυτό το διάταγμα του Συμβουλίου Οικονομίας και Απασχόλησης της Κοινότητας της Μαδρίτης θεσπίστηκε βάσει του βασιλικού διατάγματος αριθ. 582/2001, της 1ης Ιουνίου, του Υφυπουργείου Οικονομίας, Ενέργειας και ΜΜΕ του Υπουργείου Εθνικής Οικονομίας (κρατική ενίσχυση Ν 750/2000), κατόπιν εγκρίσεως από την κλαδική διάσκεψη των ΜΜΕ κατά τη συνεδρίασή της της 26ης Οκτωβρίου 2000, όπως προβλέπει το άρθρο 5 ("κλαδικές διασκέψεις και άλλα όργανα συνεργασίας μεταξύ των διαφόρων δημόσιων διοικήσεων") του νόμου αριθ. 30/1992, της 26ης Νοεμβρίου 1992, σχετικά με το νομικό καθεστώς των δημόσιων διοικήσεων και της κοινής διοικητικής διαδικασίας, όπως τροποποιήθηκε από το νόμο αριθ. 4/1999

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Κατόπιν έγκρισης των κλαδικών συνεδριάσεων των ΜΜΕ που έχουν διεξαχθεί μέχρι σήμερα, η χρηματοδότηση του προϋπολογισμού που αντιστοιχεί στην Κοινότητα της Μαδρίτης για το 2001 καθορίστηκε σε 2,17 εκατ. EUR.

Όσαν αφορά τα επόμενα έτη ισχύος του προγράμματος, δεν είναι δυνατόν να γίνει πρόβλεψη, εφόσον το ποσό καθορίζεται κατά την ετήσια συνεδρίαση της κλαδικής διάσκεψης των ΜΜΕ. Εν πάση περιπτώσει, η έγκριση Ν 750/2000 καθορίζει ετήσιο ποσό 36,06 εκατ. EUR για το σύνολο του ισπανικού κράτους και το μέρος της χρηματοδότησης που αντιστοιχεί στην Κοινότητα της Μαδρίτης παραμένει πολύ μικρό. Μπορούμε λοιπόν να εκτιμήσουμε ότι το ποσό αυτό δεν θα μπορέσει σε καμία περίπτωση να είναι πολύ υψηλότερο από αυτό που χορηγήθηκε για το 2001.

Εν πάση περιπτώσει, οι δαπάνες αυτές που αντιστοιχούν στην Κοινότητα της Μαδρίτης έχουν ως προϋπόθεση την ύπαρξη κεφαλαίων που εγκρίνονται στον προϋπολογισμό που καθορίζεται ετησίως από τους Leyes de Presupuestos Generales της Κοινότητας της Μαδρίτης

Μέγιστη ένταση ενίσχυσης: 1. Εάν ο αιτών και ο άμεσος δικαιούχος της ενίσχυσης είναι μία ΜΜΕ:

- μέχρι το 15 % εάν πρόκειται για μικρή επιχείρηση και μέχρι το 7,5 % εάν πρόκειται για μεσαία επιχείρηση για τις επενδύσεις σε ενσώματα και άυλα πάγια στοιχεία και με ανώτατο όριο 10000 EUR,

- μέχρι το 50 % για τις δαπάνες των εξωτερικών συμβούλων.

2. Εάν ο αιτών και δικαιούχος είναι ενδιάμεσος οργανισμός και στο βαθμό που η χορηγούμενη ενίσχυση μεταβιβάζεται στις επιχειρήσεις, εφαρμόζονται οι ανώτατες εντάσεις ενίσχυσης που αναφέρονται παραπάνω για τις ΜΜΕ.

Παρατηρήσεις:

Σύμφωνα με την έγκριση της κρατικής ενίσχυσης Ν 750/2000 και του βασιλικού διατάγματος αριθ. 582/2001 του Υπουργείου Εθνικής Οικονομίας, ο ορισμός του "ενδιάμεσου οργανισμού" δίνεται στο άρθρο 2 του διατάγματος αριθ. 4836/2001, της 21ης Ιουνίου 2001, που αποτελεί αντικείμενο της παρούσας ανακοίνωσης, ως εξής: "κάθε δημόσιος, ημι-δημόσιος ή ιδιωτικός οργανισμός, μη κερδοσκοπικός, με αυτοτελή νομική προσωπικότητα που παρέχει συνήθως υπηρεσίες επιχειρηματικής ενίσχυσης στις ΜΜΕ, ή κάθε φορέας με πλειοψηφική δημόσια συμμετοχή που παρέχει συνήθως υπηρεσίες επιχειρηματικής ενίσχυσης στις ΜΜΕ, όταν ενισχύουν σχέδια σύμφωνα με τα μέτρα που προβλέπονται στο παρόν σχέδιο και δεν αποσκοπούν στην αποκόμιση οφελών"

Ημερομηνία εφαρμογής: Από τη δημοσίευση του καθεστώτος ενισχύσεων στην Επίσημη Εφημερίδα της Κοινότητας της Μαδρίτης

Διάρκεια χορήγησης του καθεστώτος ή της μεμονωμένης ενίσχυσης: 2001 έως 2006. Η 31η Δεκεμβρίου του 2006 είναι η ημερομηνία λήξεως της χορήγησης των ενισχύσεων

Στόχος της ενίσχυσης: Το σχέδιο ενίσχυσης και ανταγωνιστικότητας των ΜΜΕ, που εγκρίθηκε κατά την κλαδική συνεδρίαση των ΜΜΕ, της 26ης Οκτωβρίου 2000, και εγκρίθηκε από την Επιτροπή με την ανακοίνωσή της, της 11ης Απριλίου 2001 (κρατική ενίσχυση Ν 750/2000), αποσκοπεί στην πλαισίωση της διανομής πιστώσεων του προϋπολογισμού στις επιχειρήσεις, με σεβασμό των αρχών ολοκλήρωσης των δράσεων, συνεργασίας με τις σχετικές δημόσιες διοικήσεις και αποτελεσματικότητας των δαπανών.

Η Κοινότητα της Μαδρίτης, όπως και άλλες αυτόνομες Κοινότητες, συμμετέχει στη διαχείριση των σχεδίων εντός των ορίων της εδαφικής της κυριότητας και συμμετέχει στη χρηματοδότησή του. Τα βασικά χαρακτηριστικά της δράσης της, όπως ορίζονται στο βασιλικό διάταγμα αριθ. 582/2001 του Υπουργείου Εθνικής Οικονομίας και όπως επαναλαμβάνονται στο διάταγμα αριθ. 4836/2001, της 21ης Ιουνίου, που διέπει τις ενισχύσεις αυτές για την Κοινότητα της Μαδρίτης, είναι τα ακόλουθα:

- η πλήρης ένταξη των ΜΜΕ στην κοινωνία της πληροφορίας,

- η ενσωμάτωση καινοτόμων τεχνικών για τις επιχειρήσεις.

Η εμπειρία προηγούμενων προγραμμάτων ενισχύσεων της κρατικής διοίκησης σε συνεργασία με τις αυτόνομες κοινότητες επέδειξε, όπως το προβλέπει το σχέδιο ενίσχυσης και ανταγωνιστικότητας των ΜΜΕ, τον πολλαπλασιαστικό αντίκτυπο των ενισχύσεων που χορηγούνται από τους ενδιάμεσους οργανισμούς, έτσι ώστε οι οργανισμοί αυτοί να προωθούν σχέδια με τις ΜΜΕ στους διάφορους τομείς. Ωστόσο, ορισμένα μέτρα του σχεδίου προβλέπουν επίσης, συμπληρωματικά τη συμμετοχή των ΜΜΕ ως άμεσες δικαιούχους σε ορισμένους τομείς του σχεδίου (ενσωμάτωση κοινοτόμων τεχνικών για τις επιχειρήσεις, όπως π.χ. ενισχύσεις για το σχεδιασμό, συστήματα ποιότητας, δημιουργία δικτύων συνεργασίας μεταξύ των επιχειρήσεων κ.λπ.)

Οικείοι οικονομικοί τομείς: Οι τομείς αυτοί αναφέρονται στο κείμενο του διατάγματος (Orden) αριθ. 4136/2001 ως εξής: "Οι ΜΜΕ των τομέων της βιομηχανίας, των κατασκευών, του εμπορίου και των υπηρεσιών, καθώς και οι ενδιάμεσοι οργανισμοί που είναι εξειδικευμένοι στην ενίσχυση των ΜΜΕ, υπό την επιφύλαξη των διατάξεων των κοινοτικών κανονισμών ή οδηγιών που θεσπίστηκαν βάσει των συνθηκών για την ίδρυση της Ευρωπαϊκής Κοινότητας που ισχύουν για τη χορήγηση κρατικών ενισχύσεων σε ειδικούς τομείς όπως η σιδηρουργία, η ναυπηγική, οι συνθετικές ίνες, τα μηχανοκίνητα οχήματα και οι μεταφορές.

Το παρόν διάταγμα εφαρμόζεται:

- στις δραστηριότητες που αφορούν την παραγωγή, την πρώτη μεταποίηση ή τη χονδρική εμπορία των προϊόντων που αναφέρονται στο παράρτημα Ι των συνθηκών για την ίδρυση της Ευρωπαϊκής Κοινότητας, καθώς και στους τομείς του άνθρακα και της αλιείας,

- στις ενισχύσεις που χορηγούνται σε δραστηριότητες σχετικές με την εξαγωγή. Νοούνται ως τέτοιες οι ενισχύσεις που χορηγούνται απευθείας στις εξαγόμενες ποσότητες, για τη δημιουργία ή την εκμετάλλευση ενός δικτύου διανομής ή για άλλα τρέχοντα έξοδα που σχετίζονται με την εξαγωγική δραστηριότητα."

Επωνυμία και διεύθυνση της επιδοτούσας αρχής: Instituto Madrileño de Desarrollo (IMADE) ( Consejeria de Economía y Empleo - Comunidad de Madrid ) José Abascal 57 Ε - 28003 Madrid Τηλ. (34) 915 80 26 00 Φαξ (34) 915 80 97 43

Αριθμός ενίσχυσης: XS/56/01

Κράτος μέλος: Ηνωμένο Βασίλειο

Περιφέρεια: Σκοτία (εκτός Highlands και Islands of Scotland)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς περιουσιακής στήριξης των ΜΜΕ

Νομική βάση: Enterprise and New Towns (Scotland) Act 1990, as amended 1 April 2001, by Scottish Statutory Instrument 2001 No 126

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Όλες οι δαπάνες που προκύπτουν από την εφαρμογή του καθεστώτος, συμπεριλαμβανομένων των ενδεχόμενων εγγυήσεων θα καλυφθούν από συνήθεις πόρους της Scottish Enterprise. Υπολογίζεται ότι οι ετήσιες δαπάνες που θα απαιτηθούν θα είναι της τάξης των 5 εκατομμυρίων GBP

Μέγιστη ένταση ενίσχυσης: Για όλες τις ενισχύσεις θα τηρηθούν τα ανώτατα όρια έντασης που ορίζονται από τον κανονισμό (ΕΚ) αριθ. 70/2001 της Επιτροπής σχετικά με τις επενδυτικές ενισχύσεις (άρθρο 4).

Το ποσό της ενίσχυσης που μπορεί να χορηγηθεί θα συναρτάται με την αξιολόγηση συγκεκριμένης πρότασης, που θα εκτιμά την ανάγκη χορήγησης της ενίσχυσης και τη μορφή υπό την οποία θα παρασχεθεί κατά τον καταλληλότερο τρόπο. Η εν λόγω ενίσχυση θα περιορίζεται στο ελάχιστο δυνατό ποσό που είναι απαραίτητο για την εφαρμογή του σχεδίου.

Η ενίσχυση μπορεί να καλύψει μόνον τις επιλέξιμες δαπάνες που συνδέονται άμεσα και αποκλειστικά με επενδύσεις στον τομέα της ανάπτυξης υποδομών για επιχειρήσεις, δηλαδή:

Γήπεδα. Τιμές υπολογιζόμενες βάσει της πραγματικής τιμής αγοράς ή της αξίας της αγοράς, ανάλογα με το ποια είναι η χαμηλότερη από τις δύο.

Κατασκευές. Δαπάνες κατασκευής κτιρίων προσαρμοσμένων για να στεγάσουν ορισμένες μορφές επιχειρηματικής δραστηριότητας.

Υποδομές και παροχή υπηρεσιών. Υπολογισμός των πραγματικών δαπανών για υποδομές και των σχετικών υπηρεσιών που είναι απαραίτητες για τα συγκεκριμένα ακίνητα.

Αμοιβή διαμόρφωσης χώρου. Ποσό για τον αναπτυξιακό φορέα, το οποίο προσδιορίζεται σε συνάρτηση με τον τύπο και την κλίμακα των διαρρυθμίσεων και των συνδεόμενων κινδύνων. (Η καταβολή αυτής της αμοιβής αποκλείεται, σε περίπτωση κατά την οποία ο κύριος του έργου είναι ο ιδιοκτήτης ή ο ενοικιαστής των εγκαταστάσεων ή των γηπέδων).

Χρηματοδοτικές επιβαρύνσεις. Τόκοι και χρηματοδοτικές επιβαρύνσεις που συνδέονται άμεσα και αποκλειστικά με το σχέδιο.

Διάφορες επαγγελματικές αμοιβές. Όλες οι υπόλοιπες δαπάνες, συμπεριλαμβανομένων των αμοιβών για σχέδια, εμπορία και προώθηση, καθώς και προμήθειες για πώληση ή ενοικίαση που καταβλήθηκαν πραγματικά κατά τη διάρκεια της διαρρύθμισης, εφόσον συνδέονται άμεσα και αποκλειστικά με το σχέδιο.

Η ενίσχυση θα υπολογιστεί ως ποσοστό των επιλέξιμων δαπανών. Η έντασή της δεν μπορεί να υπερβεί τα ακόλουθα ανώτατα όρια:

>ΘΕΣΗ ΠΙΝΑΚΑ>

Για ένα συγκεκριμένο σχέδιο, η ενίσχυση μπορεί να λάβει οποιαδήποτε επιτρεπόμενη από τις κατευθυνστήριες γραμμές της ΕΚ μορφή, συμπεριλαμβανομένων των επιδοτήσεων, των δανείων με χαμηλό επιτόκιο, των επιδοτήσεων επιτοκίου, εγγυήσεων, συμμετοχών σε κοινά αναπτυξιακά σχέδια και παροχή υπηρεσιών με ευνοϊκές τιμές. Όταν η ενίσχυση χορηγείται με διαφορετική μορφή από αυτήν των επιδοτήσεων, το ισοδύναμο επιδότησης της ενίσχυσης υπολογίζεται σύμφωνα με τους ισχύοντες κοινοτικούς κανόνες.

Αναπτυξιακή επιδότηση: Πρόκειται για την κυριότερη μορφή ενίσχυσης που προβλέπεται από το καθεστώς: η χορηγούμενη χρηματοδότηση ("gap funding") προορίζεται να καλύψει τη διαφορά μεταξύ της αξίας της αγοράς και του πραγματικού κόστους ενός σχεδίου. Για κάθε σχέδιο, το ανώτατο ποσό της ενίσχυσης ισούται με τη διαφορά μεταξύ των επιλέξιμων δαπανών και της αξίας της αγοράς, υπό την προϋπόθεση ότι δεν πρέπει ποτέ να υπάρξει υπέρβαση του ισχύοντος ανωτάτου ορίου. Η ενίσχυση θα περιορίζεται στο ελάχιστο ποσό που είναι απαραίτητο για την υλοποίηση του σχεδίου.

Πριν από οποιαδήποτε χορήγηση μιας αναπτυξιακής επιδότησης, ένας ανεξάρτητος εμπειρογνώμονας "chartered surveyor" θα προβεί σε αξιολόγηση της αξίας αγοράς και των εκτιμώμενων δαπανών για λογαριασμό της Scottish Enterprise. Η χορήγηση των ενισχύσεων υπόκειται γενικά στον όρο ότι όλες οι εργασίες κατασκευής θα αποτελούν αντικείμενο πρόσκλησης για υποβολή προσφορών σύμφωνα με τους όρους που ορίζονται από τους κοινοτικούς κανόνες που εφαρμόζονται στις δημόσιες συμβάσεις. Όταν μια πρόσκληση αυτής της ανταγωνιστικής μορφής δεν είναι δυνατή ή υλοποιήσιμη(1), ανεξάρτητοι εμπειρογνώμονες "Chartered surveyors" θα πιστοποιούν ότι οι δαπάνες δεν είναι υψηλότερες από το επίπεδο της αγοράς.

Κοινές επιχειρήσεις: Ενισχύσεις μπορούν, επίσης, να χορηγηθούν σε κοινά σχέδια που διεξάγονται μεταξύ της Scottish Enterprise και του ιδιωτικού τομέα. Γενικά, η SE θα επιδιώξει να συμπεριφερθεί ως καθαρά επενδυτής της αγοράς, συμμεριζόμενος τους κινδύνους και τα κέρδη με τον ιδιωτικό επενδυτή σε εμπορική βάση, όπως θα πιστοποιήσει ένας ανεξάρτητος εμπειρογνώμονας ή ένας εγκεκριμένος λογιστής. Καμία ενίσχυση δεν χορηγείται στις περιπτώσεις αυτές. Ωστόσο, ενδέχεται να υπάρξουν περιπτώσεις κατά τις οποίες, προκειμένου να εξασφαλιστεί η συμμετοχή του ιδιωτικού τομέα, η SE θα δεχθεί να λάβει μερίδιο των κερδών που προέρχονται από το σχέδιο, χαμηλότερο από αυτό που θα δεχόταν ένας ιδιωτικός επενδυτής. Σε παρόμοιες περιπτώσεις, το ισοδύναμο επιδότησης θα υπολογίζεται σύμφωνα με τις κατάλληλες διαδικασίες και θα ελέγχεται από ανεξάρτητο εμπειρογνώμονα ή εγκεκριμένο λογιστή. Το ποσό της ενίσχυσης δεν μπορεί να υπερβαίνει το ελάχιστο που είναι απαραίτητο προκειμένου να εξασφαλιστεί η συμμετοχή του ιδιωτικού τομέα και δεν μπορεί να είναι υψηλότερο από τα ισχύοντα ανώτατα όρια έντασης των ενισχύσεων.

Οι εταίρος του ιδιωτικού τομές πρέπει να επιλεγεί μέσω ανταγωνιστικής διαδικασίας, εκτός εάν ο αναπτυξιακός φορέας είναι ιδιοκτήτης ή κάτοχος του δικαιώματος εκμετάλλευσης του χώρου, οπότε το ποσό της ενίσχυσης που είναι απαραίτητο για την εφαρμογή του σχεδίου πρέπει να πιστοποιηθεί από εμπειρογνώμονα ή εγκεκριμένο λογιστή.

Ενίσχυση για τη χρηματοδότηση της διαμόρφωσης του χώρου: Επιδοτήσεις ή δάνεια που καλύπτουν μέρος του κόστους της διαμόρφωσης του χώρου, που δεν θα ήταν οικονομικά βιώσιμες χωρίς αυτές τις ενισχύσεις. Η ενίσχυση μπορεί να χορηγηθεί καθ' όλη τη διάρκεια του σχεδίου και δεν μπορεί να χρησιμοποιηθεί παρά μόνον για να χρηματοδοτηθούν οι επιλέξιμες επενδυτικές δαπάνες. Η επιχορήγηση ή το δάνειο δεν μπορούν να υπερβαίνουν τα ισχύοντα ανώτατα όρια έντασης

Ημερομηνία εφαρμογής: 15 Αυγούστου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Η Scottish Enterprise έχει, βάσει του καταστατικού της, ορισμένα καθήκοντα, ιδιαίτερα να συμβάλει στην ανάπτυξη της οικονομίας της Σκοτίας. Για την επίτευξη αυτού του στόχου καταρτίστηκε το καθεστώς "Property Support for SME's", προκειμένου να τονώσει τη διαμόρφωση χώρων από ιδιωτικούς επενδυτές και τις επενδύσεις από τις ΜΜΕ. Το καθεστώς αποσκοπεί στο να αντισταθμίσει τις ελλείψεις της αγοράς σε επίπεδο παροχής βιομηχανικών και εμπορικών εγκαταστάσεων, χορηγώντας στήριξη στους αναπτυξιακούς φορείς/κυρίους του έργου μεγέθους ΜΜΕ, μέσω σειράς μέσων ενίσχυσης. Μπορούν να ενισχυθούν τόσο κερδοσκοπικά έργα, όσο και έργα για λογαριασμό τρίτων. Μακροπρόθεσμα, ο στόχος είναι η ανάπτυξη της λειτουργίας μιας αυτάρκους αγοράς επιχειρησιακών ακινήτων στο σύνολο της Σκοτίας.

Οι δικαιούχοι του καθεστώτος πρέπει να πληρούν τα κριτήρια για τον καθορισμό των ΜΜΕ που περιέχονται στο παράρτημα Ι του κανονισμού (ΕΚ) αριθ. 70/2001. Ως ΜΜΕ ορίζονται οι επιχειρήσεις οι οποίες:

- απασχολούν λιγότερο από 250 εργαζόμενους, και οι οποίες

- έχουν ετήσιο κύκλο εργασιών που δεν υπερβαίνει τα 40 εκατομμύρια EUR ή ετήσιο συνολικό ισολογισμό που δεν υπερβαίνει τα 27 εκατομμύρια EUR,

- πληρούν το κριτήριο της ανεξαρτησίας όπως ορίζεται στο παράρτημα Ι.

Όταν είναι απαραίτητο να γίνει διαχωρισμός μεταξύ μιας μικρής και μιας μεσαίας επιχείρησης, η "μικρή επιχείρηση" ορίζεται βάσει του παραρτήματος Ι

Οικείοι οικονομικοί τομείς: Το καθεστώς καλύπτει κυρίως τον κλάδο των ακινήτων για επιχειρήσεις και αποβλέπει ιδιαίτερα τους "κερδοσκοπικούς" αναπτυξιακούς φορείς που είναι ΜΜΕ (δηλαδή αυτούς στους οποίους αυτός που θα καταλάβει τους χώρους δεν είναι γνωστός κατά τη χρονική στιγμή υλοποίησης των έργων). Εξάλλου, αναπτυξιακά έργα "για λογαριασμό τρίτων", τα οποία εκτελούνται από ΜΜΕ που θα καταλάβουν οι ίδιες τα γήπεδα/κτίρια μπορούν, επίσης, να λάβουν αυτές τις ενισχύσεις.

Οι ενισχύσεις μπορούν να χορηγηθούν στους ακόλουθους κλάδους, στο μέτρο που τηρούνται οι επιμέρους πλαισιώσεις.

- αυτοκινητοβιομηχανία,

- συνθετικές ίνες,

- μεταφορές.

Δυνάμει του παρόντος καθεστώτος, δεν μπορεί να χορηγηθεί καμία ενίσχυση στους ακόλουθους κλάδους:

- γεωργία,

- αλιεία και υδατοκαλλιέργεια,

- ναυπηγική βιομηχανία,

- άνθρακας και χάλυβας

Επωνυμία και διεύθυνση της επιδοτούσας αρχής: Scottish Enterprise 120 Bothwell Street Glasgow G2 7JP United Kingdom

Άλλες πληροφορίες: Το παρόν καθεστώς καθιερώθηκε σύμφωνα με τον κανονισμό (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις, που δημοσιεύθηκε στην Επίσημη Εφημερίδα των Ευρωπαϊκών Κοινοτήτων της 13ης Ιανουαρίου 2001.

Πρέπει να πληρούνται οι γενικές προϋποθέσεις που απαριθμούνται ακολούθως:

1. Το σχέδιο πρέπει να αφορά μια εντοπισμένη έλλειψη της αγοράς, καλύπτοντας μια ζήτηση, της οποίας η κάλυψη θα είχε καθαρά οικονομικά πλεονεκτήματα για τη Σκοτία.

2. Το σχέδιο πρέπει να πραγματοποιηθεί με το χαμηλότερο δυνατό κόστος που είναι απαραίτητο για την υλοποίησή του, εκτός εάν καταδεικνύεται η οικονομική του αποδοτικότητα για την Scottish Enterprise.

3. Το σχέδιο δεν μπορεί να πραγματοποιηθεί χωρίς τη στήριξη της Scottish Enterprise και η εφαρμογή του δεν είναι δυνατή εντός σημαντικά μεγαλύτερων προθεσμιών ή μικρότερης κλίμακας ή υπό κατώτερες ποιοτικές προϋποθέσεις.

4. Η ενίσχυση θα διαρθρώνεται κατά τρόπο που να προωθεί την προσαρμογή της αγοράς.

5. Ο αναπτυξιακός φορέας πρέπει να είναι φερέγγυος και να είναι σε θέση να χρηματοδοτήσει το μερίδιο των δαπανών που του αναλογούν.

6. Τα σχέδια που άρχισαν πριν από την υποβολή αίτησης δεν μπορούν να λάβουν ενίσχυση.

7. Όλες οι δαπάνες διαμόρφωσης των χώρων πρέπει να αποτελούν το αντικείμενο ανταγωνιστικής διαδικασίας, όποτε κάτι τέτοιο είναι εφικτό. Σε περίπτωση που δεν είναι δυνατή η εφαρμογή ανταγωνιστικής διαδικασίας, είναι υποχρεωτική η προσφυγή σε ανεξάρτητους εμπειρογνώμονες στον τομέα των ακινήτων, οι οποίοι θα είναι επιφορτισμένοι με την πιστοποίηση ως προς το ότι οι δαπάνες δεν υπερβαίνουν τα ισχύοντα στην αγορά επίπεδα.

8. Η εκχώρηση διαρρυθμισμένων γηπέδων/εγκαταστάσεων, μέσω πώλησης ή ενοικίασης, πρέπει να γίνεται υπό προποθέσεις πλήρους ανταγωνισμού και στην αξία της αγοράς.

9. Το καθεστώς αποκλείει το ενδεχόμενο να χρησιμοποιηθούν οι ενισχύσεις για να χρηματοδοτηθεί η απόκτηση εγκαταστάσεων ή μηχανημάτων προσαρμοσμένων στις συγκεκριμένες ανάγκες της δραστηριότητας ενός ενοικιαστή ή ιδιοκτήτη. Γίνονται δεκτές οι δαπάνες για πάγιο εξοπλισμό ενός κτιρίου, που χρησιμοποιείται από μεγάλο μέρος δυνητικών ενοίκων ή ιδιοκτητών (όπως ανελκυστήρες, συστήματα θέρμανσης και φωτισμού κ.λπ.).

10. Οι προσφορές για ενισχύσεις θα περιέχουν γενικά ρήτρες ανάκτησης ("clawback"), βάσει των οποίων θα απαιτείται η μερική ή ολική επιστροφή των ενισχύσεων υπο ορισμένες προϋποθέσεις:

10.1. Σε περίπτωση μη τήρησης των προϋποθέσεων χορήγησης, η SE έχει τη δυνατότητα να απαιτήσει την επιστροφή του συνόλου της ενίσχυσης.

10.2. Η ενίσχυση θα υπόκειται στην προϋπόθεση ότι η αρχική επένδυση θα διατηρηθεί για χρονικό διάστημα τουλάχιστον πέντε ετών.

10.3. Απαιτείται εγγύηση εκτέλεσης των συμβατικών υποχρεώσεων, σε υλικά περιουσιακά στοιχεία, εφόσον είναι δυνατόν.

11. Μπορεί να προβλεφθεί συμμετοχή στα κέρδη, σε περίπτωση που το σχέδιο αποδώσει υψηλότερα κέρδη από αυτά που είχαν αρχικά συμφωνηθεί.

Αριθμός ενίσχυσης: XS/70/01

Κράτος μέλος: Ιταλία

Περιφέρεια: Toscana

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις στις επενδύσεις των μικρών βιοτεχνικών επιχειρήσεων παραγωγής, των παραγωγικών συνεταιρισμών και των συνεταιρισμών παροχής εργασίας

Νομική βάση: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.2.

Decisione Giunta regionale n. 13 dell'11 luglio 2001 "Reg. 1260/99 - Docup Ob.2 anni 2000-2006 - Direttive per l'attuazione dei regimi di aiuto"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 16000000 EUR

Μέγιστη ένταση ενίσχυσης: Η ένταση ενίσχυσης που θα χορηγηθεί σε κάθε επιχείρηση δεν δύναται να υπερβεί το 15 % ΑΙΕ της συνολικής δαπάνης της επένδυσης.

Σε περίπτωση που οι περιοχές που αφορά το πρόγραμμα θεωρηθούν επιλέξιμες για την εξαίρεση που προβλέπεται στο άρθρο 87 παράγραφος 3 στοιχείο γ) της συνθήκης, το μέτρο της ενίσχυσης θα μπορεί να αυξηθεί εντός των ορίων που προβλέπονται από την απόφαση της Επιτροπής.

Οι χορηγηθείσες ενισχύσεις δεν είναι συσσωρεύσιμες με ενισχύσεις άλλων καθεστώτων για τις ίδιες δαπάνες επένδυσης

Ημερομηνία εφαρμογής: Ιούλιος 2001, ημερομηνία παραλαβής του φακέλου από την Επιτροπή

Διάρκεια χορήγησης του καθεστώτος ή της μεμονωμένης ενίσχυσης: 2001-2006

Στόχος της ενίσχυσης: Καθεστώς επιστρεπτέων ενισχύσεων για τις μικρές επιχειρήσεις.

Χορήγηση επιδοτούμενων χρηματοδοτήσεων για υλικές και άυλες επενδύσεις με σκοπό:

1. Τη δημιουργία νέων επιχειρήσεων, με ιδιαίτερη προσοχή στις επιχειρήσεις γυναικών και νέων που δρουν σε καινοτόμους τομείς.

2. Τη διεύρυνση και την αναβάθμιση της δραστηριότητας για να ευνοηθεί η είσοδος των επιχειρήσεων σε τμήματα της αγοράς που χαρακτηρίζονται κυρίως από την παρουσία καινοτόμων, ή κατατασσομένων ως καινοτόμων, προϊόντων και υπηρεσιών.

3. Τον περιορισμό της περιβαλλοντικής επιβάρυνσης που προέρχεται από το σύστημα παραγωγής και τη μείωση της κατανάλωσης ενεργείας και πόρων.

4. Την αύξηση του επιπέδου υγείας και ασφαλείας στους τόπους εργασίας, σύμφωνα με τις κατευθύνσεις του νόμου αριθ. 626/1994 και της οδηγίας Seveso.

Ιδιαίτερη προσοχή πρέπει να δοθεί στους τομείς όπου πραγματοποιείται αναδιάρθρωση, ορθολογισμός, εκσυγχρονισμός ή μετατροπή

Οικείοι οικονομικοί τομείς: Κωδικοί της ISTAT 1991:

- Κλάδος C - Εξόρυξη ορυκτών,

- Κλάδος D - Μεταποιητικές δραστηριότητες,

- Κλάδος F - Κατασκευές,

- Κλάδος K - Ακίνητα, ενοικιάσεις, πληροφορική, έρευνα και άλλες επαγγελματικές και επιχειρηματικές δραστηριότητες (μόνο υποτομείς 72 και 74).

Εξαιρούνται των επιδοτήσεων οι κλάδοι των μεταφορών, της χαλυβουργίας, της ναυπηγικής, της παραγωγής συνθετικών νημάτων, της αυτοκινητοβιομηχανίας, των ανθρακωρυχείων και της παραγωγής, μεταποίησης και διάθεσης των γεωργικών προϊόντων

Επωνυμία και διεύθυνση της επιδοτούσας αρχής: Regione Toscana Via di Novoli 26 Ι - 50127 Firenze

Αριθμός ενίσχυσης: XS/75/01

Κράτος μέλος: Ιταλία

Περιφέρεια: Toscana

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις για απόκτηση υπηρεσιών παροχής συμβουλών

Νομική βάση: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.6.1 e 1.6.6

Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 2500000 EUR

Μέγιστη ένταση ενίσχυσης: 50 % της πραγματοποιηθείσας δαπάνης για υπηρεσίες που παρέχονται από ανεξαρτήτους συμβούλους

Ημερομηνία εφαρμογής: Ιούλιος 2001, ημερομηνία παραλαβής του φακέλου από την Επιτροπή

Διάρκεια χορήγησης του καθεστώτος ή της μεμονωμένης ενίσχυσης: 2001-2006

Στόχος της ενίσχυσης: Υπηρεσίες που παρέχονται από ανεξαρτήτους συμβούλους και οι οποίες δεν είναι συνεχείς ή περιοδικές και ούτε συνδέονται με τις τακτικές λειτουργικές δαπάνες.

Σε περίπτωση συμμετοχής σε εμπορικές και άλλες εκθέσεις, το ύψος της ενίσχυσης υπολογίζεται επί των συμπληρωματικών δαπανών ενοικίασης, εγκατάστασης και λειτουργίας του εκθετικού χώρου. Οι ενισχύσεις θα μπορούν να χορηγηθούν και για επόμενες συμμετοχές σε περίπτωση κοινοποίησης.

Οι χορηγηθείσες ενισχύσεις δεν είναι συσσωρεύσιμες με ενισχύσεις άλλων καθεστώτων για τις ίδιες δαπάνες

Οικείοι οικονομικοί τομείς: Επιχειρήσεις και ενώσεις επιχειρήσεων των ακολούθων τομέων (κωδικοί ISTAT 1991)

- Κλάδος C - Εξόρυξη ορυκτών,

- Κλάδος D - Μεταποιητικές δραστηριότητες,

- Κλάδος F - Κατασκευές,

- Κλάδος G - Εμπόριο,

- Κλάδος H - Ξενοδοχεία και εστιατόρια,

- Κλάδος K - Ακίνητα, ενοικιάσεις, πληροφορική, έρευνα και άλλες επαγγελματικές και επιχειρηματικές δραστηριότητες (μόνο υποτομείς 72 και 74).

- Οι προβλεπόμενοι για τον τουρισμό κωδικοί της ISTAT για την εφαρμογή του νόμου αριθ. 488/92 στην Toscana σύμφωνα με την απόφαση (GR) αριθ. 349 της 2ας Απριλίου 2001 (παράρτημα Α).

Εξαιρούνται των επιδοτήσεων οι κλάδοι των μεταφορών, της χαλυβουργίας, της ναυπηγικής, της παραγωγής συνθετικών νημάτων, της αυτοκινητοβιομηχανίας, των ανθρακωρυχείων, καθώς και της παραγωγής, μεταποίησης και διάθεσης των γεωργικών προϊόντων

Επωνυμία και διεύθυνση της επιδοτούσας αρχής: Regione Toscana Via di Novoli 26 Ι - 50127 Firenze

Αριθμός ενίσχυσης: XS/77/01

Κράτος μέλος: Ιταλία

Περιφέρεια: Toscana

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις στις επενδύσεις των τουριστικών επιχειρήσεων

Νομική βάση: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.3.1

Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 10000000 EUR

Μέγιστη ένταση ενίσχυσης: Η ένταση ενίσχυσης που θα χορηγηθεί σε κάθε επιχείρηση δεν δύναται να υπερβεί το 15 % ΑΙΕ της συνολικής δαπάνης της επένδυσης για τις μικρές επιχειρήσεις και το 7,5 % για τις μεσαίες.

Σε περίπτωση που οι περιοχές που αφορά το πρόγραμμα θεωρηθούν επιλέξιμες για την εξαίρεση που προβλέπεται στο άρθρο 87 παράγραφος 3 στοιχείο γ) της συνθήκης, το μέτρο της ενίσχυσης θα μπορεί να αυξηθεί εντός των ορίων που προβλέπονται από την απόφαση της Επιτροπής.

Οι χορηγηθείσες ενισχύσεις δεν είναι συσσωρεύσιμες με ενισχύσεις άλλων καθεστώτων για τις ίδιες δαπάνες επένδυσης

Ημερομηνία εφαρμογής: Ιούλιος 2001, ημερομηνία παραλαβής του φακέλου από την Επιτροπή

Διάρκεια χορήγησης του καθεστώτος ή της μεμονωμένης ενίσχυσης: 2001-2006

Στόχος της ενίσχυσης: Χορήγηση επιδοτούμενων χρηματοδοτήσεων για υλικές και άυλες επενδύσεις με σκοπό την ποιοτική αναβάθμιση της τουριστικής προσφοράς μέσω της σταθεροποίησης και της ανάπτυξης των επιχειρήσεων του τουριστικού τομέα

Οικείοι οικονομικοί τομείς: Τουριστικός τομέας

Επωνυμία και διεύθυνση της επιδοτούσας αρχής: Regione Toscana Via di Novoli 26 Ι - 50127 Firenze

Αριθμός ενίσχυσης: XS/78/01

Κράτος μέλος: Ιταλία

Περιφέρεια: Toscana

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Αναβάθμιση των εμπορικών υπηρεσιών

Νομική βάση: Delibera Consiglio regionale n. 283 del 28 dicembre 2000 "Piano regionale dello sviluppo economico 2001-2005", ai sensi della L.R. 20 marzo 2000, n. 35 "Disciplina degli interventi regionali in materia di attività produttive" - Misura 1.4

Decisione Giunta regionale n. 13 dell'11 luglio 2001 "Reg. 1260/99 - Docup Ob. 2 anni 2000-2006 - Direttive per l'attuazione dei regimi di aiuto"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 4500000 EUR

Μέγιστη ένταση ενίσχυσης: Η ένταση ενίσχυσης που θα χορηγηθεί σε κάθε επιχείρηση δεν δύναται να υπερβεί το 15 % ΑΙΕ της συνολικής δαπάνης της επένδυσης για τις μικρές επιχειρήσεις και το 7,5 % για τις μεσαίες.

Σε περίπτωση που οι περιοχές που αφορά το πρόγραμμα θεωρηθούν επιλέξιμες για την εξαίρεση που προβλέπεται στο άρθρο 87 παράγραφος 3 στοιχείο γ) της συνθήκης, το μέτρο της ενίσχυσης θα μπορεί να αυξηθεί εντός των ορίων που προβλέπονται από την απόφαση της Επιτροπής.

Οι χορηγηθείσες ενισχύσεις δεν είναι συσσωρεύσιμες με ενισχύσεις άλλων καθεστώτων για τις ίδιες δαπάνες επένδυσης

Ημερομηνία εφαρμογής: Ιούλιος 2001, ημερομηνία παραλαβής του φακέλου από την Επιτροπή

Διάρκεια χορήγησης του καθεστώτος ή της μεμονωμένης ενίσχυσης: 2001-2006

Στόχος της ενίσχυσης: Ενισχύσεις για υλικές και άυλες επενδύσεις των μικρών και μεσαίων εμπορικών επιχειρήσεων για τον εκσυγχρονισμό και την αναβάθμιση του συστήματος διανομής

Οικείοι οικονομικοί τομείς: Εμπορικός τομέας

Επωνυμία και διεύθυνση της επιδοτούσας αρχής: Regione Toscana Via di Novoli 26 Ι - 50127 Firenze

(1) Μια πλήρως ανταγωνιστική διαδικασία δεν μπορεί να είναι πρακτικά εφαρμόσιμη, σε περίπτωση κατά την οποία οι εταιρείες έχουν από μακρού χρόνου σχέσεις εργασίας με εργολάβους οικοδομών, επαγγελματίες συμβούλους και προμηθευτές. Οι επιχειρήσεις αυτές ενδέχεται να επιθυμούν να υλοποιήσουν την επένδυση, μόνον εάν έχουν την δυνατότητα να συνεργαστούν με τους συνήθεις εταίρους τους. Παρά τα εμπόδια που επιβάλλονται από αυτό το είδος σχέσης, μεγάλο μέρος των δαπανών, σε επίπεδο επιλογών των τρόπων υπεργολαβίας, υπόκειται σε ανταγωνιστική διαδικασία. Ανεξάρτητοι εμπειρογνώμονες πιστοποιούν την αξία της αγοράς των δαπανών που απομένουν. Στην απόφασή της 25ης Οκτωβρίου 2000 για την κρατική ενίσχυση αριθ. 656/99 (WDA's Partnership Development scheme), η Επιτροπή αναγνώρισε ότι, υπό τις συνθήκες αυτές, μια πλήρως ανταγωνιστική διαδικασία ενδέχεται να είναι αδύνατη.